– Det er helt utrolig. Det har vært en eventyrsesong for både meg og klubben. Du ser noen av seirene vi har hatt, borte mot Molde og borte mot Brann. Det er stort for klubben og supporterne, sier han.

McDermott har vokst opp i Kristiansand, med irsk far og norsk mor. I barneårene stod han i mål for klubben Våg.

– Det startet med at jeg som 14-åringen fikk fikk tilbud om å reise over på prøvespill i Arsenal, Manchester United, Tottenham, Reading og Falkirk i Skottland. Det var også andre klubber som var interesserte, men jeg valgte tidlig Arsenal, forteller McDermott.

Arsenal var ikke helt solgt etter det første prøvespillet, og ville ha nordmannen over på ny sommeren etter. Da skulle de virkelig teste han – i en eliteturnering for guttelag i Italia, og kamper mot blant andre Juventus, AC Milan og Spartak Moskva.

Arsenal gikk hele veien til finalen, der alt skulle avgjøres på straffespark. På de siste to straffene reddet McDermott først Juventus-keeperens straffe, før han selv gikk frem til straffemerket og avgjorde for London-klubben.

Her feirer Arsenals guttelag triumfen mot Juventus. Øverst til høyre Sean McDermott, rett under Emmanuel Frimpong og Jack Wilshere. Foto: Privat

Mot slutten av Arsenal-oppholdet fikk han seg et utlån til Leeds på nest øveste nivå i England, som ble såpass interessert at de ønsket å signere han på en kontrakt.

– Det var min andre landskamp for U15-landslaget. Vi skulle spille mot Belgia. Så var det en spiss der som vi var helt sikre på var mye eldre enn 15 år. Du vet, når du får den følelsen på fotballturneringen som ung at han der - han er er ikke like gammel som oss. Det var et beist, forklarer keeperen.